open-index/open-wikipedia-markdown huggingface dataset:
চেশভান

**চেশভান** (; আক্কাদীয়  থেকে, আক্ষরিক অর্থ, 'অষ্টম মাস'), যা **মার্চেশভান** () নামের সংক্ষিপ্ত রূপ, সাধারণ বর্ষপঞ্জির দ্বিতীয় এবং ইহুদি ধর্মপঞ্জির অষ্টম মাস।

সাধারণ () বছরে, চেশভান মাসে ২৯ দিন থাকে, কিন্তু রোস হাসানাহ স্থগিত আইনের কারণে কিছু কিছু হিব্রু বছরে চেশভান মাসে অতিরিক্ত একটি দিবস যুক্ত করে বছরটিকে "সম্পূর্ণ" () বছর করা হয়। এই মাসটি গ্রেগরীয় বর্ষপঞ্জির অক্টোবর-মভেম্বরে পড়ে।

হিব্রু বাইবেলে, ব্যাবিলনীয় বন্দিদশার পূর্বে এই মাস *বুল* নামে পরিচিত ছিলো ()।

## পবিত্র দিন ও উদযাপিত দিবস সমূহ
* **৭ চেশভান**:  ('শিশির এবং বৃষ্টি প্রদান করুন') প্রার্থনাটি ইজরায়েলের শিমনেহ এশরেই প্রার্থনায় যুক্ত করা হয়। যদি মাসের ১৭ তারিখের মধ্যে কোন বৃষ্টি না আসে সেক্ষেত্রে বৃষ্টি জন্য বৃষ্টির জন্য বিশেষ প্রার্থনা যুক্ত করা হয়।
* **বাহাব**: বেশিরভাগ মিনহাগগণ মনে করে, চেশভান মাসের প্রথম সাব্বাথে, যারা বাহাব দিবসে উপবাস পালন করেন তাদের জন্য প্রার্থনা করা হয়। বাহাব, হিব্রু ভাষায় , ২, ৫, ২ তারিখ যেমন সোমবার (সপ্তাহের দ্বিতীয় সপ্তাহ), বৃহস্পতিবার (পঞ্চম দিন), এবং পরবর্তী সোমবার পড়ে। সাব্বাথের পরের সোমবার, বৃহস্পতিবার ও দ্বিতীয় সোমবারে মিনহাগরা উপবাসের সাথে শেলিখোত প্রার্থনার আয়োজন করেন।
* **সিগদ্**: ইথিওপিয়ার ইহুদি সম্প্রদায় ইয়োম কিপ্পুরের ৫০ দিন পরে চেশভান মাসের ২৯ তারিখ সিগদ্ পালন করে। সিগদ্ দিবসকে ছুটির দিন হিসেবে ইজরায়েলীয় নেসেট ২০০৮ সালের জুলাইতে ঘোষণা করেছে।

## ইতিহাস ও ধর্মে
***১১ চেশভান** ( ২১০৫ খ্রিস্টপূর্ব) – মথূশেলহের ৯৬৯ বছর বয়সে মৃত্যুবরণ করেন।
***১১ চেশভান** ( ১৫৫৩ খ্রিস্টপূর্ব) – বেনিয়ামিনকে জন্ম দেওয়ার সময় রাহেল মৃত্যুবরণ করেন।
***১২ চেশভান** (১৯৯৫) – ইশহাক রবিনকে হত্যা করা হয় যা এখন জাতীয় দিবস।
***১৫ চেশভান** – রাজা যারবিয়ামের ইস্রায়েল রাজ্যের জন্য শুক্কুতের বিকল্প উৎসব পালনের ব্যবস্থা করেন ()।
***১৫ চেশভান** (১৬৫ খ্রিস্টাব্দ) – মদিন শহরে মাকাবীয় বিদ্রোহের আরম্ভকারী মাতিতাহুর মৃত্যু।
***১৬ চেশভান** (১৯৩৮) – ১৪০০ ইহুদি মন্দির ও তানাখের প্রতিলিপি উদ্দেশ্যমূলকভাবে ও পরিকল্পিতভাবে নাৎসি জার্মানিতে পুড়িয়ে ফেলা হয়।
***১৭ চেশভান** ( ৯৬০ খ্রিস্টপূর্ব) – রাজা সলোমন জেরুজালেমের প্রথম পবিত্র মন্দিরের নির্মাণ সম্পন্ন করেন (যদিও তিশ্রেই মাসের পূর্বে এই মন্দির উদ্বোধন করা হয়নি)।
***২০ চেশভান** (১৮৬০) - রাব্বাই শোলম ডভবের শিনিয়ার্সনের জন্ম।
***২৩ চেশভান** (১৩৭ খ্রিস্টাব্দ) – ইহুদিদের পবিত্র মন্দির থেকে সেলেকিউড শাসকদের বসানো দেব-দেবীদের মূর্তি সরিয়ে ফেলা হয়।

## তথ্যসূত্র

## বহিঃসংযোগ
* চেশভান মাস সংক্রান্ত তথ্যাদি
* চাবাদ: ইহুদি ইতিহাসের এই মাসটি

৮
এনজিসি ৯

**এনজিসি ৯** হল পেগাসাস নক্ষত্রমণ্ডলে ১৪০ মিলিয়ন আলোকবর্ষ দূরে একটি সর্পিল ছায়াপথ। এটি ২৭ সেপ্টেম্বর ১৮৬৫ সালে অটো উইলহেম ভন স্ট্রুভ আবিষ্কার করেছিলেন।

## তথ্যসূত্র

বিষয়শ্রেণী:১৮৬৫-এ আবিষ্কৃত ছায়াপথ
বিষয়শ্রেণী:১৮৬৫-এ আবিষ্কৃত জ্যোতির্বৈজ্ঞানিক বস্তু
বিষয়শ্রেণী:এনজিসি বস্তু
বিষয়শ্রেণী:ইউজিসি বস্তু
বিষয়শ্রেণী:পিজিসি বস্তু
বিষয়শ্রেণী:পক্ষীরাজ মণ্ডল
এনজিসি ৩

**এনজিসি ৩** হল মীন রাশির একটি মসৃণ ছায়াপথ। এটি অ্যালবার্ট মার্থ ১৮২৯ সালের ২৯ নভেম্বর আবিষ্কার করেছিলেন।


চিত্র:NGC 0003 2MASS.jpg|ইনফ্রারেড ছবি


## তথ্যসূত্র

বিষয়শ্রেণী:১৮৬৪-এ আবিষ্কৃত ছায়াপথ
বিষয়শ্রেণী:১৮৬৪-এ আবিষ্কৃত জ্যোতির্বৈজ্ঞানিক বস্তু
বিষয়শ্রেণী:এনজিসি বস্তু
বিষয়শ্রেণী:পিজিসি বস্তু
বিষয়শ্রেণী:ইউজিসি বস্তু
এনজিসি ১০

**এনজিসি ১০** দক্ষিণ নক্ষত্রমণ্ডলে অবস্থিত একটি সর্পিল ছায়াপথ। এটি জন হার্শেল ২৫ সেপ্টেম্বর ১৮৩৪ সালে আবিষ্কার করেছিলেন। ছায়াপথটি সূর্য থেকে ৩৪৬ মেগা আলোকবর্ষ দূরে অবস্থিত। ডি ভকিউলারস সিস্টেমে এর রূপগত শ্রেণিবিন্যাস হল SAB (rs) bc, যেখানে 'SAB' একটি দুর্বল-বাঁধা সর্পিলকে নির্দেশ করে, '(rs)' একটি সামান্য রিং-এর মতো গঠন নির্দেশ করে, এবং 'bc' মানে সর্পিল বাহুগুলি মাঝারি। পাটুরেল এট আল ২০০৩ সালে এই ছায়াপথটিকে SBbc এর একটি শ্রেণিবিন্যাস প্রদান করে, যা এটিকে একটি নিষিদ্ধ সর্পিল ছায়াপথ নির্দেশ করে।

২২ ডিসেম্বর, ২০১১ তারিখে, নিউজিল্যান্ডের স্টুয়ার্ট পার্কার এনজিসি ১০ -এ একটি টাইপ ২ সুপারনোভা মনোনীত এসএন ২০১১ জোজো আবিষ্কার করেন। এটি গ্যালাকটিক নিউক্লিয়াসের ২″ আর্কসেকেন্ড পূর্ব এবং ১৬ ″ আর্কসেকেন্ড উত্তরে অবস্থিত ছিল।

## গ্যালারি

চিত্র:NGC 10 GALEX.jpg
চিত্র:NGC 0010 2MASS.jpg
চিত্র:NGC 0010 DSS.jpg


## তথ্যসূত্র

বিষয়শ্রেণী:১৮৩৫-এ আবিষ্কৃত ছায়াপথ
বিষয়শ্রেণী:১৮৩৫-এ আবিষ্কৃত জ্যোতির্বৈজ্ঞানিক বস্তু
বিষয়শ্রেণী:এনজিসি বস্তু
কোয়াড্রিসেপস টেন্ডন

মানবদেহে, **কোয়াড্রিসেপস টেন্ডন** কোয়াড্রিসেপস পেশীর সাহায্যে পা প্রসারিত করার জন্য কাজ করে। উরুর সামনের দিকের কোয়াড্রিসেপস পেশী চারটি অংশের মাধ্যমে হাঁটুর প্যাটেলার সাথে যুক্ত হয় (হাঁটু টুপি)। উরুর সামনে কোয়াড্রিসেপস পেশির টেন্ডনগুলো একত্রিত হয়ে প্যাটেলার সন্ধিবন্ধনী গঠন করে। এটি প্যাটেলার শীর্ষে অস্থিকে সংযুক্ত করে যা পাল্লার লিগামেন্ট দ্বারা নীচের দিক থেকে শিনের সাথে সংযুক্ত থাকে। এখানে একটি টেন্ডন পেশীকে হাড়ের সাথে সংযুক্ত করে। 

যদি কোয়াড্রিসেপস টেন্ডন পুরোপুরি ছিঁড়ে যায় তবে হাঁটুর কার্যকারিতা ফিরে পেতে অস্ত্রোপচারের প্রয়োজন হবে।  কোয়াড্রিসেপস টেন্ডন ছাড়া হাঁটু প্রসারিত হতে পারে না। যখন টেন্ডন পুরোপুরি ছিঁড়ে যায় তখন হাঁটুর হাড়ের কিছু অংশ টেন্ডনের সাথে ভেঙ্গে যায়।  অনেকসময় হাঁটুর অস্থি ফেটে যেতে পারে যার ফলে 
কোয়াড্রিসেপস টেন্ডন ছিড়ে যায় । 

*প্যাটেলোফিমোরাল পেইন সিন্ড্রোম* বিশ্লেষণে কোয়াড্রিসেপস টেন্ডন গুরুত্বপূর্ণ ভূমিকা পালন করে। 

## তথ্যসূত্র

বিষয়শ্রেণী:টেন্ডন
রুখশানা মিডিয়া

***রুখশানা মিডিয়া*** একটি আফগান নারীদের স্বাধীন অনলাইন গণমাধ্যম সংস্থা। ২০১৫ সালে আফগানিস্তানের ঘোর প্রদেশে রুখশানা নামের একটি তরুণী জোরপূর্বক বিয়ের পর প্রেমিকের সাথে পালিয়ে যাওয়ার কারণে পাথর ছুঁড়ে হত্যা করেছিল। রুখশানার স্মরণে ও তার নামে ২০২০ সালের নভেম্বরে সংস্থাটির যাত্রা শুরু হয়েছিল।  দারি ভাষায় প্রকাশিত খবর মাধ্যমটি আফগান মহিলাদের অধিকার সচেতনতা বিষয়ক মনোভাব পোষণ করে।

## সৃষ্টি
আফগান মহিলাদের গল্প এবং রুখশানা মিডিয়ার নিজস্ব তৈরী করা প্রতিবেদন, কাহিনি উপর আলোকপাত করার জন্য জহরা জোয়া ২০২০ সালের নভেম্বরে *রুখশানা মিডিয়া* তৈরি করেছিলেন। "রুখশানা" নামটি ঘোর প্রদেশের একজন কিশোরীর, যার বিরুদ্ধে ব্যভিচারের অভিযোগ ছিল এবং শাস্তিসরূপ ২০১৫ সালে তাকে একটি গর্তে দাড় করিয়ে আমৃত্যু পাথর নিক্ষেপ করা হয়েছিল। রুখশানাকে পাথর নিক্ষেপের একটি ভিডিও সেসময় ব্যাপকভাবে ছড়িয়ে পড়ে, এবং আন্তর্জাতিক দৃষ্টি আকর্ষণ করে। ২০১০-এর দশকের মাঝামাঝি সময়ে ঘোর প্রদেশে জোরপূর্বক বিয়ে থেকে পালিয়ে আসা মহিলাদের বা নারী ধর্ষণের শিকার নারীদের সম্মান রক্ষার্থে হত্যার কয়েকটি ঘটনার মধ্যে রুখশানার হত্যাকাণ্ড অন্যতম।

## মূলভাব
*রুখশানা মিডিয়া* প্রকাশিত কর্মে "মহিলাদের প্রজনন স্বাস্থ্য, গার্হস্থ্য ও যৌন সহিংসতা এবং লিঙ্গ বৈষম্য"-এর মত বিষয়গুলি প্রাধান্য পেয়েছে। ২০২১ সালের তালেবান আক্রমণের সময়, *রুখশানা মিডিয়া* তাদের খবরগুলিতে   তালেবানদের নারীদের অধিকার লঙ্ঘন করতে পারে, এমনটি প্রত্যাশিত এবং তালাকপ্রাপ্ত মহিলারা তালিবানদের কাছ থেকে ঝুঁকির আশঙ্কা করে প্রতিবেদন করেছে ২০২১ সালের জুলাইয়ে, *রুখসানা মিডিয়া,* *[[টাইম (পত্রিকা)|টাইম]]* ও *[[দ্য ফুলার প্রজেক্ট|দ্য ফুলার প্রজেক্টের]]* সাথে যুক্ত হয়ে আফগানিস্তানের তালেবান অধিকৃত এলাকায় "হাজার হাজার" মেয়েদের স্কুল নিষিদ্ধ করার বিষয়ে প্রতিবেদন করেছে। তাদের প্রতিবেদন অনুযায়ী মেয়েদের স্কুলে শিক্ষকরা মৃত্যুর হুমকি পেয়েছে এবং নারীদের পাঠদানের অনুমোদন চাইলে তা প্রত্যাখ্যাত হয়। শুধুমাত্র ১২ বছর বয়স পর্যন্ত মেয়েদের বিদ্যালয়ে যাওয়ার অনুমতি দেওয়া, মেয়েদের নিকাব বা বোরকা পরা বাধ্যতামূলক করা এবং কুরআন শেখানোর সময় সংখ্যা বৃদ্ধি করার মত বিষয়গুলি রুখশানা মিডিয়ার প্রতিবেদনগুলিতে উঠে এসেছে।

## অগ্রগতি
২০২১ সালের ১৫ আগস্টে, তালেবানদের হাতে কাবুল পতনের দিন, *রুখসানা মিডিয়া* তাদের বর্তমান দারি ভাষায় খবর প্রকাশের পাশাপাশি তাদের ওয়েবসাইটের প্রকাশিত খবরগুলির ইংরেজি সংস্করণ চালু করার পরিকল্পনা ঘোষণা করেছে।

## নিরাপত্তা ঝুঁকি
২০২১ সালের ১৫ আগস্ট, তালেবান বাহিনীর কাছে কাবুলের পতনের পর *কলম্বিয়া জার্নালিজম রিভিউ* সাধারণভাবে আফগান সাংবাদিকদের এবং বিশেষ করে নারী সাংবাদিকদের জন্য আফগানিস্তান ঝুঁকিপূর্ণ মর্মে প্রতিবেদন করে। একারণে ২০২১ সালের তালেবান আক্রমণের সময়, নারী সাংবাদিকদের হত্যার উচ্চ ঝুঁকির কারণে রুখশানা মিডিয়ার সাংবাদিকরা ঝুঁকিতে ছিলেন।

## তথ্যসূত্র

## বহিঃসংযোগ
* 

বিষয়শ্রেণী:২০২০-এ প্রতিষ্ঠিত
বিষয়শ্রেণী:আফগানিস্তানের সংবাদ মাধ্যম
বিষয়শ্রেণী:২০২০-এ প্রতিষ্ঠিত সংগঠন
বিষয়শ্রেণী:২০২০-এ এশিয়ায় প্রতিষ্ঠিত
আমাদ দিয়ালো

**আমাদ দিয়ালো ত্রাওরে** (; জন্ম: ১১ জুলাই ২০০২) হলেন একজন আইভোরীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ম্যানচেস্টার ইউনাইটেড এবং কোত দিভোয়ার জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় এবং দ্বিতীয় আক্রমণভাগের খেলোয়াড় হিসেবে খেলেন।

২০১৪–১৫ মৌসুমে, আইভোরীয় ফুটবল ক্লাব বোকা বার্কোর যুব পর্যায়ের হয়ে খেলার মাধ্যমে দিয়ালো ফুটবল জগতে প্রবেশ করেছেন এবং পরবর্তীকালে আতালান্তা যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৯–২০ মৌসুমে, ইতালীয় ক্লাব আতালান্তার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আতালান্তার হয়ে ২ মৌসুমে ৪ ম্যাচে ১টি গোল করার পর ২০২০–২১ মৌসুমে তিনি প্রায় ২১ মিলিয়ন ইউরোর বিনিময়ে ইংরেজ ক্লাব ম্যানচেস্টার ইউনাইটেডে যোগদান করেছেন।

তিনি ২০২১ সালে কোত দিভোয়ারের হয়ে আন্তর্জাতিক পর্যায়ে অভিষেক করেছেন; কোত দিভোয়ারের জার্সি গায়ে তিনি এপর্যন্ত ৩ ম্যাচে ১টি গোল করেছেন। ব্যক্তিগতভাবে, দিয়ালো বেশ কিছু পুরস্কার জয়লাভ করেছেন, যার মধ্যে আইএফএফএইচএসের ক্যাফের বর্ষসেরা দলে অন্তর্ভুক্তি অন্যতম। দলগতভাবে, দিয়ালো এপর্যন্ত ৪টি শিরোপা জয়লাভ করেছেন, যার সবগুলো আতালান্তার হয়ে জয়লাভ করেছেন।

## প্রারম্ভিক জীবন
আমাদ দিয়ালো ত্রাওরে ২০০২ সালের ১১ই জুলাই তারিখে কোত দিভোয়ারের আবিজানে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
দিয়ালো জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত কোত দিভোয়ার অনূর্ধ্ব-২৩ দলে স্থান পেয়েছেন।

## তথ্যসূত্র

## বহিঃসংযোগ
* 
* 
* 
* 
* 
* 
* 
* 

বিষয়শ্রেণী:২০০২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড়
বিষয়শ্রেণী:আইভোরীয় ফুটবলার
বিষয়শ্রেণী:আতালান্তা বেরগামাস্কা কালচোর খেলোয়াড়
বিষয়শ্রেণী:কোত দিভোয়ারের পুরুষ আন্তর্জাতিক ফুটবলার
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:সেরিয়ে আ-এর খেলোয়াড়
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:ইতালিতে প্রবাসী পুরুষ ফুটবলার
বিষয়শ্রেণী:আইভোরীয় প্রবাসী ফুটবলার
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:আবিজানের ব্যক্তি
বিষয়শ্রেণী:আবিজানের ক্রীড়াবিদ
বিষয়শ্রেণী:কোত দিভোয়ারের অলিম্পিক ফুটবলার
বিষয়শ্রেণী:ইতালির নাগরিকীকৃত নাগরিক
বিষয়শ্রেণী:ইংল্যান্ডে আইভোরীয় প্রবাসী ক্রীড়াবিদ
বিষয়শ্রেণী:সান্ডারল্যান্ড এএফসির খেলোয়াড়
বিষয়শ্রেণী:স্কটীয় পেশাদার ফুটবল লিগের খেলোয়াড়
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:রেঞ্জার্স ফুটবল ক্লাবের খেলোয়াড়
উদ্ধব

থাম্ব|জাভার ছায়ানাটকে উদ্ধবের চিত্রায়ণ
**উদ্ধব** (**পবনয়াধি** হিসেবেও পরিচিত) হিন্দুধৰ্মের পৌরাণিক শাস্ত্ৰসমুহে বৰ্ণিত এক উল্লেখযোগ্য চরিত্ৰ। উদ্ধব ভগবান শ্ৰীকৃষ্ণের পরামৰ্শদাতা ও পরম বান্ধব। ভাগবত পুরাণে উদ্ধবের এক তাৎপৰ্যপূৰ্ণ ভূমিকা আছে যাতে কৃষ্ণই প্ৰত্যক্ষভাবে তাকে যোগ ও নববিধা ভক্তির শিক্ষা প্ৰদান করেছেন। ভগবদ্গীতাতে কৃষ্ণ ও অৰ্জুনের মাঝে কথোপকথনের মত শ্ৰীকৃষ্ণ ও উদ্ধবের মাঝে এই নীতি বিষয়ক আলোচনাসমূহকে উদ্ধব গীতা বলা হয়। কোনো কোনো শাস্ত্ৰ মতে সম্পৰ্কে উদ্ধব শ্ৰীকৃষ্ণের পিতৃব্যপুত্ৰ ও ভ্ৰাতা ছিল। উদ্ধবের পিতা দেবভাগ, শ্রীকৃষ্ণের জন্মপিতা বসুদেব এর ভাই ছিল। শ্রীকৃষ্ণের সাথে উদ্ধবের এমন শারীরিক গঠনগত সাদৃশ্য ছিল যে কেউ কেউ তাকে কৃষ্ণ বলে অনেকে ভুল করত।

## বৃন্দাবনে বাৰ্তাবাহী
ভাগবত পুরাণে বৰ্ণিত কাহিনী অনুসারে উদ্ধব শ্রীকৃষ্ণের হাতে কংস বধের পরে তার সাথে দেখা করতে আসলে তাদের মধ্যে পরম মিত্রতা হয়েছিল। শ্রীকৃষ্ণই তাকে বৃন্দাবনে যেতে অনুরোধ করেন ও তার মাধ্যমে কৃষ্ণ বিরহে তাপিত গোপী ও গায়ের অন্য অধিবাসীদের উদ্দেশ্যে এক বাৰ্তা প্ৰেরণ করেন। শ্রীকৃষ্ণ উদ্ধবকে দিয়ে বৃন্দাবনবাসীকে এইবলে পাঠান যে তাদের কৃষ্ণকে ভুলে যাওয়া উচিত। তবেই শ্রীকৃষ্ণ ধরাতে নিজ দায়িত্ব সমাপন করতে পারবেন। ভগবান শ্রীকৃষ্ণের প্ৰতি রাধা ও গোপীগণের ভক্তি‌ ও প্ৰেমে উদ্ধব এমন মুগ্ধ হন যে ৬ মাস বৃন্দাবনে থাকেন। তিনি গোপীগণকে তার গুরু হিসেবে পেতে নিজের বাঞ্ছা প্ৰকাশ করলেন। গোপীবৃন্দ তাতে বললেন, "যখন অক্রূর বৃন্দাবনে এসেছিল তখন আমাদের কৃষ্ণকে আমাদের কাছ থেকে নিজের সাথে নিয়ে গেল। আর এখন তুমি তার স্মৃতিটুকুও আমাদের কাছ কেড়ে নিতে এসেছো তুমি?" যা শুনএ উদ্ধব নীরব হয়ে পরল। শ্রীকৃষ্ণের দ্বারা প্ৰেরিত বাৰ্তা ও এই বাৰ্তা শোনার পর বৃন্দাবনবাসীর মনে এর দ্বারা জাগৃত অনুভুতিকে গৌডীয় বৈষ্ণবমতে ঈশ্বরের প্ৰতি ভক্তের সৰ্বোচ্চ অন্তৰ্দৃষ্টি হিসেবে গণ্য করা হয়।

## উদ্ধব গীতা

শ্রীকৃষ্ণ পৃথিবী থেকে তার আসন্ন বিদায়ের আগে উদ্ধবকে সান্ত্বনা দেয়ার উদ্দেশ্যে প্ৰদান করা বাণীসমূহকে বলা হয় *উদ্ধব গীতা* (*হংস গীতা* হিসেবেও যা পরিচিত)। ক্ষত্ৰিয় হিসেবে জন্ম ও পরে যদুকুলে বড় হওয়া শ্রীকৃষ্ণের অনুপস্থিতিতে যদুবংশের আসন্ন বিনাশের ভবিষ্যত দেখার পরে উদ্ধবের আবেগ-বিহ্বল ও বিভ্ৰান্তিকর মনোপরিস্থিতিতে কৃষ্ণপ্ৰদত্ত এই উপদেশপূৰ্ণ বাণীসমূহে এই গীতার সূচনা হয়েছে।

উদ্ধব শ্রীকৃষ্ণের একান্ত ভক্ত ও তার পরম সখা হিসেবে প্ৰসিদ্ধ ছিলেন। কিন্তু উদ্ধবেব পক্ষেও বোধগম্য ছিল না কেন শ্রীকৃষ্ণের পক্ষে যদুকুলের আসন্ন পতন রোধ করা সম্ভব নয়। সৃষ্টিকৰ্তা ব্ৰহ্মা ও স্বৰ্গের দেবগণ ভগবান শ্রীকৃষ্ণকে ধরাতে তার দায়-দায়িত্ব সমাপনের পর স্বৰ্গে পুন আগমনের জন্য অনুনয় বিনয় করেছিল।

শ্রীকৃষ্ণ তাকে যাদবগণের বিনাশের কারণ ব্যাখ্যা করে বলেছিলেণ, "মহাসাগরের তীরে ক্ষমতা, বীরত্ব ও সৌভাগ্যে বলীয়ান সমগ্ৰ বিশ্বকে অধিকার করতে আগ্রহী সুপ্ৰসিদ্ধ যদুবংশকে আমি সংযমী করে রেখেছিলাম। যদি বৃহৎ যদুকুলের বিনাশের আগেই আমি এই ধরা ছেড়ে চলে যাই, তবে উদ্ধত যদুবংশের হাতে সমগ্ৰ মানবজাতি নিঃশেষ হয়ে যাবে"। এই কথাতে অত্যন্ত দুঃখিত হয়ে উদ্ধব তখন শ্রীকৃষ্ণের সাথে পৃথিবী ছেড়ে যেতে চাওয়ার মিনতি করতে লাগলেন। এর ফলশ্ৰুতিতে শ্রীকৃষ্ণ উদ্ধবকে বোঝানোর জন্য *উদ্ধব গীতা*র উদ্ভব করলেন।

## তথ্যসূত্ৰ

## বহিঃসংযোগ
* উদ্ধবকে শ্রীকৃষ্ণের নির্দেশ
* উদ্ধব গীতা 
* উদ্ধবকে শ্রীকৃষ্ণের যোগব্যবস্থা ব্যাখ্যা 
* গীতা/স্বামী গুরুপরানন্দ‌ 

বিষয়শ্রেণী:ভাগবত পুরাণের চরিত্র
বিষয়শ্রেণী:শ্ৰীকৃষ্ণের সাথে সম্পর্কিত ব্যক্তি
আইজ্যাক ওয়াটস

**আইজ্যাক ওয়াটস** (১৭ জুলাই ১৭৬৪ - ২৫ নভেম্বর ১৬৪৮) একজন খ্রিস্টান মন্ত্রী, স্তোত্র লেখক, ধর্মতত্ত্ববিদ ও যুক্তিবিদ৷ তিনি একজন প্রসিদ্ধ ও বিখ্যাত স্তোত্র লেখক এবং ৭৫০ টি স্তোত্র তার কৃতিত্বে রয়েছে। তাঁর লেখা স্তোত্রসমূহের মধ্যে রয়েছে "হোয়েন আই সার্ভে দ্যা ওয়ান্ড্রুস ক্রস", "জয় টু দ্যা ওয়ার্ল্ড" এবং "আওয়ার গড," আওয়ার হেল্প ইন এজেস পাস্ট।"

আইজ্যাক ওয়াটসকে "ইংরেজি স্তোত্রের গডফাদার" হিসেবে সম্বোধন করা হয়। তাঁর স্তোত্রসমূহের এখনো কিছু গাওয়া হয় এবং কিছু স্তোত্র অন্যান্য ভাষায় অনুবাদও করা হয়েছে।

## জীবন

আইজ্যাক ওয়াটস ১৬৭৪ সালে ইংল্যান্ডের সাউদাম্পটনে জন্মগ্রহণ করেন এবং তাকে প্রতিবাদী খ্রিস্টানদের কাছে নেওয়া হয়। এরূপ আদর্শ থাকার জন্য ওয়াটসের পিতাকে (তার নামও আইজ্যাক ওয়াটস)দুইবার বন্দিও করা হয়। আইজ্যাক ওয়াটস ইংল্যান্ডের কিং এডওয়ার্ড স্কুলে শাস্ত্রীয় শিক্ষা লাভ করেন ও লাতিন, গ্রীক এবং হিব্রু ভাষা আয়ত্ত করেন।

## জীবন

বিষয়শ্রেণী:১৬৭৪-এ জন্ম
বিষয়শ্রেণী:১৭৪৮-এ মৃত্যু
বিষয়শ্রেণী:সাউদাম্পটনের ব্যক্তি
বিষয়শ্রেণী:ইংরেজ ধর্মপ্রচারক
বিষয়শ্রেণী:অ্যাঙ্গলিকান সাধু
বিষয়শ্রেণী:ইংরেজ যুক্তিবিদ
বিষয়শ্রেণী:ইংরেজ পুরুষ কবি
বিষয়শ্রেণী:১৭শ শতাব্দীর ইংরেজ পাদ্রী
বিষয়শ্রেণী:১৮শ শতাব্দীর ইংরেজ লেখক
বিষয়শ্রেণী:ইংরেজ দার্শনিক
বিষয়শ্রেণী:১৮শ শতাব্দীর ইংরেজ কবি
বিষয়শ্রেণী:১৭শ শতাব্দীর স্তব লেখক
বিষয়শ্রেণী:১৮শ শতাব্দীর স্তব লেখক
জীবনলাল চট্টোপাধ্যায়

**জীবনলাল চট্টোপাধ্যায়** (১৯ মার্চ, ১৮৮৯ ―  ১ ডিসেম্বর,১৯৭০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং একজন বিশিষ্ট বিপ্লবী কর্মী।

## অবদান
জীবনলাল চট্টোপাধ্যায় ব্রিটিশ ভারতের অধুনা বাংলাদেশের ঢাকা জেলার পাত্রসার গ্রামে জন্মগ্রহণ করেন। পিতা জানকীনাথ চট্টোপাধ্যায়। পড়াশোনা কলকাতায়। শ্রীকৃষ্ণ পাঠশালা থেকে ম্যাট্রিক পাশ করে বঙ্গবাসী কলেজে ভর্তি হন। আইএসসি পড়তে পড়তেই রাজনীতিতে যোগ দেন, পড়া শেষ করলেন না। ইতোমধ্যে ১৯০৭ খ্রিস্টাব্দে ঢাকা যড়যন্ত্র মামলায় গ্রেফতার হয়ে প্রমাণাভাবে মুক্তি পান। আলিপুর বোমা মামলার পর তিনিবাঘা যতীনের সংস্পর্শে আসেন। ইন্দো-জার্মান ষড়যন্ত্রে অংশ নেওয়ায় ১৯১৬ খ্রিস্টাব্দে আত্মগোপন করেন। কিন্তু ধরা পড়েন এবং ১৯২০ খ্রিস্টাব্দে মুক্তি পান। ১৯২১ খ্রিস্টাব্দে মুন্সীগঞ্জে ন্যাশনাল স্কুল প্রতিষ্ঠা করে শিক্ষকতা করেন এবং দেশবন্ধু চিত্তরঞ্জন দাশের স্বরাজ দলে যোগ দেন। ১৯২৩ খ্রিস্টাব্দে পুলিশ তাঁকে গ্রেপ্তার করে এবং ব্রহ্মদেশে এক জেলে পাঠিয়ে দেয়। সেখানকার বেসিন জেল থেকে যুগান্তর দলের অন্যতম নেতাভূপেন্দ্র কুমার দত্তের সহায়তায় State Prisoneer's Memorial to White Hall প্রেরণ করেন। স্বাস্থ্যের কারণে ১৯২৮ খ্রিস্টাব্দে মুক্তি লাভ করেন। ১৯৩০ খ্রিস্টাব্দে আইন অমান্য আন্দোলনে নেতৃত্ব দেন এবং বঙ্গীয় প্রাদেশিক কংগ্রেসের সম্পাদক নিযুক্ত হন। ১৯৩০ খ্রিস্টাব্দ হতেই ১৯৩৩ খ্রিস্টাব্দ পর্যন্ত পুনরায় কারাবন্দি থাকেন। পরবর্তীতে ১৯৩৮ খ্রিস্টাব্দে মানবেন্দ্রনাথ রায়ের সংস্পর্শে এসে তিনি কমিউনিস্ট আন্দোলনে আকৃষ্ট হন। ১৯৪০ খ্রিস্টাব্দে রামগড় কংগ্রেসে বিপ্লব প্রস্তুতির পক্ষে বলার জন্য কংগ্রেস ত্যাগ করেন এবং লিগ অফ রাডিক্যাল কংগ্রেসে যোগ দেন। এখানে মতানৈক্যের কারণে ১৯৪১ খ্রিস্টাব্দে লিগ ত্যাগ করে মানবেন্দ্রনাথ রায়ের ডেমোক্র্যাটিক ভ্যানগার্ড পার্টিতে যোগ দেন। পরে আবার এই দল ছেড়ে তিনি বিপ্লবী শৈলেন পালের সাথে ১৯৬০ খ্রিস্টাব্দে "অল ইন্ডিয়া ওয়ার্কার্স পার্টি" বা রাডিক্যাল ডেমোক্র্যাটিক পার্টি গঠন করে প্রতিষ্ঠাতা-সভাপতি হন। "নবীন বাংলা" ও "গণবিপ্লব" পত্রিকার সম্পাদক ছিলেন তিনি।

## রচনা
তার উল্লেখযোগ্য রচনা গ্রন্থ হল-
* *উদরের চিন্তা*
* *সাম্প্রদায়িকতার গ্লানি* 

## তথ্যসূত্র

বিষয়শ্রেণী:১৮৮৯-এ জন্ম
বিষয়শ্রেণী:১৯৭০-এ মৃত্যু
বিষয়শ্রেণী:ঢাকা জেলার ব্যক্তি
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:বঙ্গবাসী কলেজের প্রাক্তন শিক্ষার্থী
বিষয়শ্রেণী:ব্রিটিশ ভারতের বন্দি ও আটক
জয়নব কলেজ, চেরক্কালা

**জয়নব কলেজ, চেরক্কালা** হলো ভারতের কাসারগড় জেলার চেঙ্গালা গ্রামে অবস্থিত একটি বি.এড কলেজ।

## ইতিহাস
কলেজটি ২০০৫ সালে প্রতিষ্ঠিত হয়েছিল এবং এটি কান্নুর বিশ্ববিদ্যালয়ের অধিভুক্ত।  

## কোর্স দেওয়া হয়
কলেজটি বাণিজ্য, সামাজিক বিজ্ঞান, প্রাকৃতিক বিজ্ঞান, ইংরেজি এবং শারীরিক বিজ্ঞানের সাথে বি,এড কোর্স প্রদান করে।

## তথ্যসূত্র

 
বিষয়শ্রেণী:২০০৫-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:২০০৫-এ কেরলে প্রতিষ্ঠিত
বিষয়শ্রেণী:কাসারগড় জেলার কলেজ
বিষয়শ্রেণী:কান্নুর বিশ্ববিদ্যালয়ের অধিভুক্ত কলেজ
অসম ভারতীয় জনতা পার্টি

**অসম ভারতীয় জনতা পার্টি** আসামে ভারতীয় জনতা পার্টির একটি বিচ্ছিন্ন দল। দলটি প্রতিষ্ঠা করেছেন বিজেপির সিনিয়র নেতা এবং প্রাক্তন পুলিশ মহাপরিদর্শক হিরণ্য ভট্টাচার্য ২০০১ সালে।  ভট্টাচার্য অসম গণ পরিষদের সঙ্গে জোট করার বিজেপির সিদ্ধান্তে আপত্তি করেছিলেন।

অসম বিজেপি ২০০১ সালের রাজ্য বিধানসভা নির্বাচনে ব্যর্থ হয়েছিল।

## তথ্যসূত্র

বিষয়শ্রেণী:২০০১-এ আসামে প্রতিষ্ঠিত
বিষয়শ্রেণী:ভারতের রাজনৈতিক দল
বিষয়শ্রেণী:ভারতীয় হিন্দু রাজনৈতিক দল
বিষয়শ্রেণী:আসামের রাজনৈতিক দল
বিষয়শ্রেণী:২০০১-এ প্রতিষ্ঠিত রাজনৈতিক দল
বিষয়শ্রেণী:ভারতীয় জনতা পার্টির বিচ্ছিন্ন দল
বেনি হামাদ দুর্গ

থাম্ব|বেনি হামাদ দুর্গ
বেনি হাম্মাদের দুর্গ, যাকে আল বালা হামাদের আল কালাও বলা হয় (আরবি: قلعة بني حماد) আলজেরিয়ার একটি সুরক্ষিত প্যালাটিন শহর। এখন ধ্বংসাবশেষ, একাদশ শতাব্দীতে, এটি হামাদিদ রাজবংশের প্রথম রাজধানী হিসাবে কাজ করেছিল। এটি এম'সিলা এর উত্তর -পূর্বে হোডনা পর্বতমালায়, ১৪১৮ মিটার (৪৬৫২ ফুট) উচ্চতায় এবং আশেপাশের পাহাড় থেকে প্রচুর জল গ্রহণ করে। বেনি হাম্মাদ দুর্গটি মাগরিবে আলজিয়ার্স থেকে প্রায় ২২৫ কিলোমিটার (১৪০ মাইল) দক্ষিণ -পূর্বে মাআদিদ (ওরফে মাহীদ) শহরের কাছে অবস্থিত।

১৯৮০ সালে, এটি ইউনেস্কো কর্তৃক বিশ্ব itতিহ্যবাহী স্থান হিসেবে খোদাই করা হয়েছিল এবং এটিকে "একটি সুরক্ষিত মুসলিম শহরের একটি সত্যিকারের ছবি" হিসেবে বর্ণনা করা হয়েছিল।

শহরে দেয়ালের ৭ কিলোমিটার (৪ মাইল) দীর্ঘ লাইন রয়েছে। দেয়ালের ভিতরে চারটি আবাসিক কমপ্লেক্স, এবং আলসারিয়ায় মনসুরার পরে নির্মিত বৃহত্তম মসজিদ। এটি কায়রুয়ান গ্র্যান্ড মসজিদের অনুরূপ, একটি লম্বা মিনার, ২০ মিটার (৬৬ ফুট)।

খননকারীরা অসংখ্য পোড়ামাটি, রত্ন, মুদ্রা এবং মৃৎশিল্পকে উজ্জ্বল করেছে যা হামাদিদ রাজবংশের অধীনে সভ্যতার উচ্চ স্তরের সাক্ষ্য দেয়। এছাড়াও আবিষ্কৃত নিদর্শনগুলির মধ্যে সিংহকে মোটিফ হিসাবে ব্যবহার করে বেশ কয়েকটি আলংকারিক ঝর্ণা রয়েছে। আমিরের প্রাসাদের অবশিষ্টাংশ, যা ডাল আল-বাহর নামে পরিচিত, বাগান এবং মণ্ডপ দ্বারা পৃথক তিনটি পৃথক বাসস্থান অন্তর্ভুক্ত করে।

## তথ্যসূত্র

বিষয়শ্রেণী:বার্বা‌র স্থাপত্য
বিষয়শ্রেণী:মুরিশ স্থাপত্য
বিষয়শ্রেণী:আলজেরিয়ার বিশ্ব ঐতিহ্যবাহী স্থান
বিষয়শ্রেণী:১১শ শতাব্দীতে প্রতিষ্ঠিত জনবহুল স্থান
জিমিলা

থাম্ব|জিমিলা
**জিমিলা** (, সুন্দর এক), পূর্বে **কুইকুল**, আলজেরিয়ার একটি ছোট পাহাড়ি গ্রাম, আলজিয়ার্সের পূর্বে উত্তর উপকূলের কাছে, যেখানে উত্তর আফ্রিকার কিছু সেরা সংরক্ষিত রোমান ধ্বংসাবশেষ পাওয়া যায়। এটি কনস্টান্টিনোইস এবং পেটাইট কাবিলি (বাসে কাবিলি) সীমান্তবর্তী অঞ্চলে অবস্থিত।

১৯৮২ সালে, জোমিলা একটি ইউনেস্কো ওয়ার্ল্ড হেরিটেজ সাইট হয়ে ওঠে তার রোমান আর্কিটেকচারের পাহাড়ি পরিবেশের অনন্য অভিযোজনের জন্য। প্রাচীন কুইকুলের উল্লেখযোগ্য ভবনগুলির মধ্যে রয়েছে একটি থিয়েটার, দুটি ফোর, মন্দির, বেসিলিকা, খিলান, রাস্তা এবং ঘর। অসাধারণভাবে সংরক্ষিত ধ্বংসাবশেষ হর্ষের ফোরামকে ঘিরে, একটি বড় পাকা বর্গক্ষেত্র যা একটি রাজকীয় খিলান দ্বারা চিহ্নিত।

## রোমান কুইকুল
কুইকুল নামে, শহরটি নুমিডিয়া প্রদেশের একটি সরু ত্রিভুজাকার মালভূমিতে অবস্থিত রোমান সামরিক বাহিনী হিসেবে খ্রিস্টীয় প্রথম শতাব্দীতে সমুদ্রপৃষ্ঠ থেকে ৯০০ মিটার (৩০০০ ফুট) উপরে নির্মিত হয়েছিল। দুটি নদীর সঙ্গমস্থলে অবস্থিত এই ভূখণ্ড কিছুটা রুক্ষ।

কুইকুলের নির্মাতারা কেন্দ্রের একটি ফোরাম এবং দুটি প্রধান রাস্তা, কার্ডো ম্যাক্সিমাস এবং ডেকুমানাস ম্যাক্সিমাস সহ একটি প্রধান পরিকল্পনা অনুসরণ করে। শহরটি প্রথমে ইতালি থেকে আসা রোমান সৈন্যদের একটি উপনিবেশ দ্বারা জনবহুল ছিল এবং অবশেষে একটি বড় বাণিজ্যিক বাজারে পরিণত হয়েছিল। শহরের সমৃদ্ধিতে যেসব সম্পদ অবদান রেখেছিল তা ছিল মূলত কৃষি (শস্য, জলপাই গাছ এবং খামার)।

## তথ্যসূত্র

বিষয়শ্রেণী:আলজেরিয়ার বিশ্ব ঐতিহ্যবাহী স্থান
বিষয়শ্রেণী:সতিফ প্রদেশের দর্শনীয় স্থান
বিষয়শ্রেণী:সতিফ প্রদেশ
বিষয়শ্রেণী:১ম শতাব্দীতে প্রতিষ্ঠিত জনবহুল স্থান
আলজিয়ার্সের কসবাহ

থাম্ব|আলজিয়ার্সের কসবাহ
**কসবাহ** (, কাবা, অর্থাৎ দুর্গ) হলো আলজেরিয়ার আলজিয়ার্সের দুর্গ এবং এর চারপাশে ঐতিহ্যবাহী কোয়ার্টার। ১৯৯২ সালে, জাতিসংঘের শিক্ষাগত, বৈজ্ঞানিক ও সাংস্কৃতিক সংস্থা (ইউনেস্কো) আলজিয়ার্সের কসবাকে একটি বিশ্ব সাংস্কৃতিক ঐতিহ্য হিসেবে ঘোষণা করে, "এখানে দুর্গের ধ্বংসাবশেষ, পুরাতন মসজিদ এবং অটোমান ধাঁচের প্রাসাদের পাশাপাশি একটি ঐতিহ্যবাহী ধ্বংসাবশেষ রয়েছে। শহুরে কাঠামো সম্প্রদায়ের গভীর বদ্ধমূল অনুভূতির সাথে যুক্ত। 

## ব্যুৎপত্তি
আরো সাধারণভাবে, একটি কসবা হল উত্তর আফ্রিকার অনেক শহর ও শহরের প্রাচীরযুক্ত দুর্গ।  নামটি ১৯ শতকের শেষের দিকে ফরাসি থেকে ইংরেজিতে প্রবেশ করেছিল (অক্সফোর্ড ইংলিশ ডিকশনারি ১৮৯৫)। 

## ইতিহাস
১৮৩৯ সালে, ফরাসি বিজয়ের পরপরই, ফরাসি গভর্নর দার হাসান পাচায় চলে যান। ১৮৬০ সালে, তৃতীয় নেপোলিয়ন এবং ইউজেনি ডি মন্টিজো পরিদর্শন করেন। ফরাসি শাসনের আগে, কসবাতে প্রায় ১৩ টি জামে মসজিদ, ১০৯ টি মসজিদ, ৩২ টি মাজার এবং ১২ টি জাওয়িয়া ছিল, মোট ১৬৬ টি ধর্ম-সংক্রান্ত ভবন ছিল। এই ধর্মীয় ভবনগুলির অধিকাংশই দখলের সময় ধ্বংস করা হয়েছিল। ১৮৬২ সালে, এখানে ছিল মাত্র নয়টি জামে মসজিদ, ১৯ টি মসজিদ, ১৫ টি মাজার এবং পাঁচটি জাভিয়া। কেচাওউয়া মসজিদ এবং বেরানি মসজিদের মতো অনেক মসজিদকে অনৈসলামিক উদ্দেশ্যে, যেমন সামরিক ব্যারাক এবং গীর্জা হিসাবে ভবনে রূপান্তরিত করা হয়েছিল।

## তথ্যসূত্র

বিষয়শ্রেণী:আলজেরিয়ার বিশ্ব ঐতিহ্যবাহী স্থান
বিষয়শ্রেণী:মাগরেব
বিষয়শ্রেণী:আলজেরিয়ায় উসমানীয় স্থাপত্য
বিষয়শ্রেণী:আরবীয় স্থাপত্য
বিষয়শ্রেণী:আলজিয়ার্সের ভবন ও স্থাপনা
মা'জাব

থাম্ব|259x259পিক্সেল|মজাব ভ্যালি
**মজাব** (মোজাবাইট:Aghlan, আরবি: مزاب), আলজেরিয়ার  গরদানা প্রদেশের উত্তর সাহারা মরুভূমির একটি প্রাকৃতিক অঞ্চল। এটি আলজিয়ার্সের ৬০০ কিলোমিটার (৩৭০ মাইল) দক্ষিণে অবস্থিত এবং এখানে প্রায় ৩৬০, ০০০ বাসিন্দা (২০০৫ সালের অনুমান) রয়েছে।

## ভূতত্ত্ব

মজাব একটি চুনাপাথর মালভূমি ওয়াদ Mzab (Oued Mzab) উপত্যকাকে কেন্দ্র করে।

## ইতিহাস
মোজাবাইটস ("আথ মাজাব") একটি বড় বারবার গোত্রের একটি শাখা, ইজনাতেন, যা মধ্য দক্ষিণ আলজেরিয়ার বিশাল এলাকা। মিজাব উপত্যকার চারপাশে অনেক টিফিনাঘ অক্ষর ও চিহ্ন খোদাই করা আছে।

মাগরেবের মুসলিম বিজয়ের পর মোজাবাইটরা মুতাজিলি স্কুলের মুসলমান হয়ে যায়। আদিবাসী খ্রিস্টান জনসংখ্যা ১১ শতাব্দী পর্যন্ত টিকে ছিল। রোস্তেমিড রাজ্যের পতনের পর, রোস্তেমিড রাজপরিবার তাদের কিছু নাগরিকের সাথে মাজাব উপত্যকাকে তাদের আশ্রয়স্থল হিসেবে বেছে নেয়। যাইহোক, রোস্তেমিডরা ছিল ইবাদি এবং একজন প্রচারক (আবু বকর আন-নাফুসী) পাঠিয়েছিলেন যিনি সফলভাবে আদিবাসী মোজাবাইটদের ধর্মান্তরিত করেছিলেন।

ফ্রান্স ১৮৩০ সালে অটোমান আলজেরিয়া দখল করে। ১৮৮২ সালে মজাব ফ্রান্সের সাথে সংযুক্ত করা হয় এবং ১৯৬২ সালের গ্রীষ্মে আলজেরিয়ার আদিবাসী শাসনে ফিরে আসে তার জাতীয় স্বাধীনতার পর। ঘারদাইয়া (তাগারদাইত) হল মাজাবের প্রধান শহর এবং রাজধানী, আর এল আত্তেউফ (তাজনিন্ট) এই অঞ্চলের প্রাচীনতম বসতি। বেনি ইসগুয়েন (ইসগেনে) হল সবচেয়ে পবিত্র বারবার ইসলামিক শহর। এটি এই শহরের বিভিন্ন অংশের সমস্ত অ-মাজাবিদের এবং সমস্ত বিদেশীদের তার দেয়ালের মধ্যে রাত কাটাতে নিষেধ করে। মেলিকা (ম্লিশেটে) মলিক নামে একটি কাবিলি শহর দ্বারা বাস করা হয় যা এখন পর্যন্ত বুইরার কাছে অবস্থিত, এবং এতে রয়েছে প্রশস্ত কবরস্থান এবং কসারের কেন্দ্রে একটি ঐতিহাসিক মসজিদ, যখন বাউনৌরা (বাউনৌরে) একটি ঐতিহাসিক কারসার যা আজওয়িল ধারণ করে পাম গ্রোভ, যখন এল গুয়েরারা (ইগ্রারেন) এবং বেরিয়ান (ইবারগুয়েন) ১৭ শতকের পর থেকে মাজাবের অংশ।

## তথ্যসূত্র

বিষয়শ্রেণী:আলজেরিয়ার ভূগোল
বিষয়শ্রেণী:আলজেরিয়ার বিশ্ব ঐতিহ্যবাহী স্থান
আনোয়ারুল কবির

**আনোয়ারুল কবির** একজন বাংলাদেশী শিক্ষাবিদ। তিনি ঢাকায় অবস্থিত বেসরকারি বিশ্ববিদ্যালয়, স্টেট ইউনিভার্সিটি অব বাংলাদেশের (এসইউবি) উপাচার্য ছিলেন। এই পদে নিয়োগ লাভের আগে তিনি বিশ্ববিদ্যালয়টির উপ-উপাচার্য হিসেবে কর্মরত ছিলেন।

## শিক্ষাজীবন
কবির নটর ডেম কলেজের প্রাক্তন ছাত্র। তিনি চট্টগ্রাম বিশ্ববিদ্যালয়ের বিবিএ প্রথম ব্যাচের ছাত্র হিসেবে স্নাতক ও স্নাতকোত্তর ডিগ্রি লাভ করেন। তিনি কমনওয়েলথ স্পিট স্লাইট বৃত্তির আওতায় যুক্তরাজ্যের ড্যান্ডি বিশ্ববিদ্যালয় ও বাংলাদেশের চট্টগ্রাম বিশ্ববিদ্যালয়ের যৌথ উদ্যোগে পরিচালিত গবেষণা কার্যক্রমের অধীনে ‘কর্পোরেট গভর্ন্যান্স ইন বাংলাদেশ’ শীর্ষক গবেষণাকর্মের জন্য ২০০৯ সালে পিএইচডি ডিগ্রি অর্জন করেন।

## কর্মজীবন
বেক্সিমকো ফার্মায় ম্যানেজমেন্ট ট্রেইনি হিসেবে কিছুদিন চাকরি করার পর আনোয়ারুল কবির ১৯৯৬ সালে চট্টগ্রাম বিশ্ববিদ্যালয়ের (চবি) হিসাববিজ্ঞান বিভাগের প্রভাষক হিসেবে যোগ দেন এবং এরই ধারাবাহিকতায় অধ্যাপক হন। কর্মজীবনে তিনি চট্টগ্রাম বিশ্ববিদ্যালয়ের ‘ব্যুরো অব বিজনেস রিসার্চ’-এর পরিচালকসহ বিভিন্ন গুরুত্বপূর্ণ দায়িত্ব পালন করেন।

আনোয়ারুল কবির ২০২০ সালে পরবর্তী চার বছরের জন্য ঢাকায় অবস্থিত বেসরকারি বিশ্ববিদ্যালয়, স্টেট ইউনিভার্সিটি অব বাংলাদেশের (এসইউবি) উপাচার্য হিসেবে যোগদান করেন। এর আগে তিনি এসইউবি’র উপ-উপাচার্য হিসেবে দায়িত্ব পালন করেন।

## গবেষণা ও প্রকাশনা
কবির দেশীয় ও আন্তর্জাতিক জার্নালে ২৫টির বেশি গবেষণা প্রবন্ধ প্রকাশ করেছেন। তার পিএইচডি অভিসন্দর্ভ জার্মানির ভিডিএম পাবলিশিং হাউজ থেকে প্রকাশিত হয়েছে। এছাড়া তিনি উল্লেখযোগ্য সংখ্যক পিএইচডি ও এমফিল পর্যায়ের শিক্ষার্থীর গবেষণা তত্ত্বাবধান করেছেন।

## তথ্যসূত্র

বিষয়শ্রেণী:বাংলাদেশী শিক্ষাবিদ
বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী
বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:চট্টগ্রাম বিশ্ববিদ্যালয়ের শিক্ষক
বিষয়শ্রেণী:স্টেট ইউনিভার্সিটি অব বাংলাদেশের উপাচার্য
২০২১ দক্ষিণ আফ্রিকা নারী ক্রিকেট দলের ওয়েস্ট ইন্ডিজ সফর

দক্ষিণ আফ্রিকা নারী ক্রিকেট দল ২০২১ সালের আগস্ট ও সেপ্টেম্বর মাসে পাঁচটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য ওয়েস্ট ইন্ডিজ সফর করে। ওডিআই ম্যাচগুলো ২০২১ নারী ক্রিকেট বিশ্বকাপ বাছাইপর্বের জন্য ওয়েস্ট ইন্ডিজ দলের প্রস্তুতি হিসেবে গণ্য হয়।

টি২০আই সিরিজটি ১–১ ব্যবধানে ড্র হয়। ওডিআই সিরিজে দক্ষিণ আফ্রিকা ৪–১ ব্যবধানে জয়ী হয়।

## দলীয় সদস্য

দক্ষিণ আফ্রিকা ওডিআই ও টি২০আই ম্যাচের জন্য আলাদা দল ঘোষণা না করে সফরের জন্য ১৮ সদস্যের মিলিত দল ঘোষণা করে। কোয়ারেন্টিন সংক্রান্ত জটিলতার কারণে ওয়েস্ট ইন্ডিজ দলের নিয়মিত অধিনায়ক স্তাফানি টেলর খেলতে সমর্থ না হওয়ায় আনিসা মোহাম্মদকে সিরিজের জন্য অধিনায়ক ঘোষণা করা হয়। আঙুলের চোটে আনিসা মোহাম্মদ পঞ্চম ওডিআই থেকে ছিটকে যাওয়ায় ম্যাচটিতে ওয়েস্ট ইন্ডিজ দলের অধিনায়কত্ব করেন ডিয়ান্ড্রা ডটিন।

## টি২০আই সিরিজ
### ১ম টি২০আই

### ২য় টি২০আই

### ৩য় টি২০আই

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

### ৪র্থ ওডিআই

### ৫ম ওডিআই

## তথ্যসূত্র

## বহিঃসংযোগ
* ইএসপিএনক্রিকইনফোতে সিরিজের প্রধান পাতা 

বিষয়শ্রেণী:২০২১-এ আন্তর্জাতিক ক্রিকেট প্রতিযোগিতা
বিষয়শ্রেণী:২০২১-এ দক্ষিণ আফ্রিকান ক্রিকেট
বিষয়শ্রেণী:২০২১-এ ওয়েস্ট ইন্ডিয়ান ক্রিকেট
দক্ষিণ আফ্রিকা ২০২১
বিষয়শ্রেণী:দক্ষিণ আফ্রিকা ক্রিকেট দলের ওয়েস্ট ইন্ডিজ সফর
ইউনাইটেড ট্রেড ইউনিয়ন কংগ্রেস (মার্কসবাদী)

**ইউনাইটেড ট্রেড ইউনিয়ন কংগ্রেস** (**মার্কসবাদী**), (সংক্ষেপে ইউটিইউসি (এম)), হলো ভারতের কেরলের ট্রেড ইউনিয়নগুলির একটি ফেডারেশন। ইউটিইউসি (এম) ২০০৫ সালে ইউনাইটেড ট্রেড ইউনিয়ন কংগ্রেসে (বলশেভিক) থেকে বিভক্ত থেকে উদ্ভূত হয়েছিল। ইউটিইউসি (এম) রাজনৈতিকভাবে বিপ্লবী সমাজতান্ত্রিক দলের (মার্কসবাদী)-র সাথে যুক্ত। টিএম প্রভা ইউটিইউসি (এম) এর সাধারণ সম্পাদক। 

## তথ্যসূত্র

বিষয়শ্রেণী:২০০৫-এ কেরলে প্রতিষ্ঠিত
বিষয়শ্রেণী:২০০৫-এ প্রতিষ্ঠিত শ্রমিক সংঘ
বিষয়শ্রেণী:কেরলের শ্রমিক সংঘ
তস্সিলি এন আজের

থাম্ব|তস্সিলি এন আজের
**তস্সিলি এন আজের** (আরবি: طاسيلي ناجر; "নদীর মালভূমি") সাহারা মরুভূমির একটি জাতীয় উদ্যান, যা দক্ষিণ -পূর্ব আলজেরিয়ার একটি বিশাল মালভূমিতে অবস্থিত। বিশ্বের প্রাগৈতিহাসিক গুহা শিল্পের অন্যতম গুরুত্বপূর্ণ স্থান, এবং ৭২, ০০০ কিমি২  (২৮, ০০০ বর্গ মাইল) এর বেশি এলাকা জুড়ে অবস্থিত। ১৯৮২ সালে তাসিলি এন আজার ইউনেস্কোর বিশ্ব ঐতিহ্যের তালিকায় অন্তর্ভুক্ত হয়।

## ভূগোল
তস্সিলি এন আজের লিবিয়া, নাইজার এবং মালির সীমানায় দক্ষিণ -পূর্ব আলজেরিয়ার একটি বিশাল মালভূমি, যা ৭২, ০০০ কিমি২  (২৮, ০০০ বর্গ মাইল) এর বেশি এলাকা জুড়ে অবস্থিত। এটি ২১৫৮ মিটার (৭,০৮০ ফুট) উঁচুতে অবস্থিত। এর সর্বোচ্চ বিন্দু হল আদরার আফাও। নিকটতম শহর হল দাজনেট, যা তাসিলি এন আজার থেকে প্রায় ১০ কিমি (৬.২ মাইল) দক্ষিণ-পশ্চিমে অবস্থিত।

প্রত্নতাত্ত্বিক স্থানটিকে একটি জাতীয় উদ্যান হিসেবে মনোনীত করা হয়েছে এবং এটি ইউনেস্কোর বিশ্ব ঐতিহ্যের তালিকায় তাসিলি এন আজার জাতীয় উদ্যান হিসাবে অন্তর্ভুক্ত করা হয়েছিল।

তস্সিলি এন আজের মালভূমি দারুণ ভূতাত্ত্বিক এবং নান্দনিক আগ্রহের। শিলা বনের ভূতাত্ত্বিক গঠনের প্যানোরামা, ক্ষয়প্রাপ্ত বেলেপাথর দ্বারা গঠিত, একটি চন্দ্র ভূদৃশ্যের অনুরূপ এবং শিলা শিল্প শৈলীর একটি নান্দনিক স্থান।

## ভূতত্ত্ব
পরিসরটি মূলত বেলেপাথর দিয়ে গঠিত। বেলেপাথর জমা ধাতব অক্সাইডের পাতলা বাইরের স্তর দ্বারা দাগযুক্ত যা পাথরের গঠনকে কালো এবং লাল করে তুলেছে।  এলাকায় ভাঙনের ফলে দক্ষিণ পূর্বে প্রায় ৩০০ টি প্রাকৃতিক শিলা খিলান তৈরি হয়েছে, যার সাথে উত্তরে গভীর গিরিখাত এবং স্থায়ী জলাশয় রয়েছে।

## তথ্যসূত্র

বিষয়শ্রেণী:আইইউসিএন II বিষয়শ্রেণী
বিষয়শ্রেণী:প্রাগৈতিহাসিক আফ্রিকা
বিষয়শ্রেণী:আলজেরিয়ার বিশ্ব ঐতিহ্যবাহী স্থান
আব্দুস সাত্তার খাঁন

**আব্দুস সাত্তার খাঁন** ( - ৬ জুন ১৯৭৫) বাংলাদেশের স্বাধীনতা যুদ্ধে অংশগ্রহণকারী একজন মুক্তিযোদ্ধা। বাংলাদেশের মুক্তিযুদ্ধে সাহসিকতা প্রদর্শনের জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
কাজী *আব্দুস সাত্তার খাঁন* রাজবাড়ী জেলার তৎকালীন মামুনপুর (বর্তমান বসন্তপুর ও শহীদওহাবপুর ইউনিয়নের সমন্বিত ইউনিয়ন) ইউনিয়নের আহলাদীপুর গ্রামে জন্মগ্রহণ করেন। তার বাবার নাম আব্দুর রহমান খান এবং মাতার নাম ছিলো মোসাম্মৎ আজিমুন্নেসা। চার ভাই ও চার বোনের মধ্যে আব্দুস সাত্তার খান সেজ। তার ছোট ভাই বীর প্রতিক আব্দুল ওহাব খাঁনও ছিলেন একজন মুক্তিযোদ্ধা।

দেশ স্বাধীনের পরবর্তীতে বীর মুক্তিযোদ্ধা আব্দুস সাত্তার খাঁন ঢাকা বিশ্ববিদ্যালয়ের বাংলা প্রথম বর্ষের ছাত্র ছিলেন। থাকতেন জহুরুল হক হলে। তখন থেকেই তিনি ফরিদপুর জেলার মুক্তিগণবাহিনীর (সেক্টর-২)	প্রাক্তন ক্যাপ্টেন পিআইএ পদে অভিষিক্ত হন এবং মুক্তিযুদ্ধে সক্রিয়ভাবে অংশগ্রহণ করেন। পরবর্তীতে তিনি ৭ নং শহীদ ওহাবপুর ইউনিয়ন পরিষদ প্রতিষ্ঠা করেন এবং এই বিনা প্রতিদ্বন্দিতায় ইউনিয়নের প্রথম চেয়ারম্যান নির্বাচিত হন।

## মুক্তিবাহিনীতে যোগদান
যুদ্ধ চলাকালে তিনি তৎকালীন বৃহৎ ফরিদপুর জেলার অংশবিশেষ অর্থাৎ ২নং সেক্টরের মুক্তিগণবাহিনীর একজন প্রাক্তন ক্যাপ্টেন পিআইএ পদে অভিষিক্ত হয়ে দায়িত্ব পালন করেন এবং পরবর্তীতে মুক্তিযুদ্ধে সক্রিয়ভাবে অংশগ্রহণ করেন।

## যেভাবে মারা গেলেন
স্বাধীনতা যুদ্ধের পরেও দুস্কৃতিকারিরা তাঁর পিছু ছাড়েনি। ১৯৭৫ সালের পরবর্তী সময়ে বীর মুক্তিযোদ্ধা আব্দুস সাত্তার খাঁন একদিন প্রচন্ড ঝড় বৃস্টির মধ্যে রাজবাড়ী জেলার গোয়ালন্দ মোড় সংলগ্ন টেক্সটাইল মিলের সন্নিকটে আরব হোটেলের মধ্যে আশ্রয় নেন। এসময় এখানেই আব্দুস সাত্তার খান আততায়ীর (জাসদ বাহিনী) হাতে গুলি বর্ষনে নিহত হন।
স্বাধীন বাংলার বীর মুক্তিযোদ্ধা শহীদ আব্দুস সাত্তার খাঁন।

## পুরস্কার ও সম্মাননা
স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## আরও দেখুন
* আব্দুল ওহাব খাঁন
* শহীদ ওহাবপুর ইউনিয়ন

বিষয়শ্রেণী:১৯৪৯-এ জন্ম
বিষয়শ্রেণী:১৯৭৫-এ মৃত্যু
বিষয়শ্রেণী:মুক্তিবাহিনীর কর্মকর্তা
বিষয়শ্রেণী:বীর প্রতীক
বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি
বিষয়শ্রেণী:রাজবাড়ী জেলার ব্যক্তি
প্রো কাবাডি লিগ

**প্রো কাবাডি লিগ** ভারতের প্রতিযোগিতামূলক কাবাডি টুর্নামেন্ট। এই প্রতিযোগিতাটি ২০১৪ সালে প্রথমবারের মতো অনুষ্ঠিত হয় ও স্টার স্পোর্টস সম্প্রচারকের দায়িত্ব নেয়। ২০২০ সালের টুর্নামেন্ট কোভিড-১৯এর কারণে বাতিল ঘোষিত হয়।

২০০৬ এশিয়ান গেমসে কাবাডির জনপ্রিয়তা বৃদ্ধি পাবার ফলস্বরূপ এটি গঠিত হয়। এটির খেলার পদ্ধতি ইন্ডিয়ান প্রিমিয়ার লিগকে অনুসরণ করে। প্রথমবার ৮টি দল নিয়ে খেলা হয়। ২০১৭ সাল থেকে ১২টি দল অংশ নেয়।

## ফরম্যাট
## দলসমূহ

## ফলাফল

## স্পনসর

## আরও দেখুন
* কাবাডি বিশ্বকাপ
* আন্তর্জাতিক কাবাডি ফেডারেশন

## তথ্যসূত্র

বিষয়শ্রেণী:ভারতে ক্রীড়া
বিষয়শ্রেণী:২০১৪-এ ভারতে প্রতিষ্ঠিত
তালেবান নেতৃবৃন্দের তালিকা

এটি তালেবান নেতাদের একটি তালিকা।

## বর্তমান সর্বাধিনায়ক ও আমিরুল মুমিনিন, রাষ্ট্রপ্রধান হলেন মুফতি হিবাতুল্লাহ আখুন্দজাদা

## সহকারী ও মন্ত্রীগণ

## গভর্নর

## অন্যান্য উচ্চপদস্থ কর্মকর্তা, রাষ্ট্রদূত ও বিদেশে দূত

## ফিল্ড কমান্ডারগণ

## তেহরিক-ই-তালেবান পাকিস্তান নেতৃবৃন্দ

## টীকা

## তথ্যসূত্র

বিষয়শ্রেণী:আফগানিস্তান সরকার
বিষয়শ্রেণী:তালেবান নেতা
নিউ ইয়র্ক শহরে কোভিড-১৯ মহামারি

**নিউ ইয়র্ক শহরে কোভিড-১৯ মহামারি** গত বছরের মার্চে নিউ ইয়র্ক শহরে করোনা মহামারির প্রথম রোগী হিসেবে শনাক্ত হয়েছিলেন ইরান-ফেরত এক নারী। উল্লেখ্য, ইরানে সেসময় কোভিডের মারাত্মক সংক্রমন ছড়িয়ে পড়েছিল। এর মাত্র এক মাসের মধ্যেই নিউ ইয়র্ক মেট্রোপলিটন এলাকা পুরো দেশের মধ্যে সবচেয়ে সাংঘাতিক ভাবে আক্রান্ত জায়গার তালিকায় প্রথম স্থানে উঠে আসে। এপ্রিল নাগাদ নিউ ইয়র্ক শহরে মোট আক্রান্তের সংখ্যা চীন, ইরান ও যুক্তরাজ্যের আক্রান্তের সংখ্যাকে ছাড়িয়ে যায়। আর মাস ঘুরতে না ঘুরতেই শহরটি মোট শনাক্তের সংখ্যায় যুক্তরাষ্ট্র বাদে বিশ্বের বাকি সব দেশকে টপকে ফেলে।

মার্চের ২০ তারিখে গভর্নরের অফিস থেকে জারিকৃত এক নির্দেশ অনুযায়ী সকল অনাবশ্যক ব্যাবসায়িক কার্যক্রম অনির্দিষ্টকালের জন্য বন্ধ ঘোষণা করা হয়। গণপরিবহন ব্যবস্থা খোলা থাকলেও এর উপর ভীষন চাপ তৈরি হয়, যা আসনপ্রত্যাশী মানুষের ভিড়ে রূপ নেয়৷ এর নেপথ্যে কারণ হিসেবে ছিল সার্বিক ভাবে পরিবহন সেবার হ্রাসকরণ ও গৃহহীন মানুষদের আশ্রয় নিতে সাবওয়ে তে ছুটে যাওয়া।

এপ্রিল গড়াতে শহরটির বাসিন্দারা লাখে লাখে কর্মহীন হয়ে পড়তে থাকেন। এতে বিলিয়ন ডলারের বেশি আয়কর গচ্চা গিয়েছে বলে ধারণা করা হচ্ছে। খুচরো, পরিবহন আর রেস্তোরাঁ ক্ষেত্রের স্বল্প আয়ের চাকুরিজীবীদের সবচেয়ে বেশি দুর্ভোগ পোহাতে হয়েছে। আয়কর, বাণিজ্য কর এবং পর্যটন বাবদ আয় হ্রাস পাওয়ায় শহরটির ১০ বিলিয়ন টাকা পর্যন্ত ক্ষতি হয়ে থাকতে পারে। মেয়র বিল ডে ব্লাসিও জানান যে গ্রাহকদের সংখ্যা হঠাৎ করে বৃদ্ধি পাওয়ায় শহরের বেকারত্ব-রোধী ব্যবস্থায় বিরাট ধস নামে। তার মতে, কেন্দ্রের সহায়তা ব্যতীত এমনকি প্রাথমিক সেবাও প্রদান করা সম্ভব হবে না।

মৃত্যুর সংখ্যা থেকে দেখা যায়, চলমান মহামারিটি নিউইয়র্ক শহরের ইতিহাসে ভয়াবহতম দুর্যোগ।

অবশেষে গত বছরের ডিসেম্বরে শহরের স্বাস্থ্য অধিদপ্তর উচ্চঝুঁকিসম্পন্ন রোগী, চিকিৎসক ও নার্স দের ভ্যাকসিন প্রদান আরম্ভ করে। এই ধাপকে "ফেজ ১ এ" বলে অভিহিত করা হয়। এই বছরের ১১ জানুয়ারিতে শহরটি "ফেজ ১ বি" তে প্রবেশ করে। ৬৫ বছরের ঊর্ধ্বের বয়স্ক মানুষ, মুদি কর্মচারী, শিক্ষক, কারেকশনস কর্মকর্তা, গণপরিবহন শ্রমিকদের টিকার আওতায় আনা হয়। ফেব্রুয়ারি মাসে রেস্তোরাঁ কর্মচারী এবং ট্যাক্সি চালকদেরকেও এর অধীনে নিয়ে আসা হয়। গ্রীষ্ম নাগাদ শহরটির সকল অধিবাসীদের জন্য টিকাটি উন্মুক্ত ঘোষণা করা হয়।

গত ২৩ আগস্ট এফডিএ কর্তৃক কমির্নাটি কোভিড ভ্যাকসিন কে স্বীকৃতি প্রদান করা হয়। উল্লেখ্য, এই টিকাটি পূর্বে ফাইজার-বায়োটেক কোভিড ভ্যাকসিন নামে পরিচিত ছিল।


File:USNS_Comfort_passing_by_Statue_of_Liberty,_March_30,_2020.png
File:MTA Deploys ‘Temperature Brigade,' Testing Heroic Frontline Employees (49754126983).jpg
File:Mortuary_Trucks_in_New_York_City_by_Archer_West.jpg
File:Restaurant_Displays_Sign_'We're_All_In_This_Together"_New_York_City_COVID19_-_49784186793.jpg
File:Victoria_mask_dummies_jeh.jpg
File:COVID Vaccine (50745583447).jpg
File:Help with Vaccine Scheduling in March 2021.jpg


## তথ্যসূত্র

বিষয়শ্রেণী:করোনাভাইরাস
বিষয়শ্রেণী:কোভিড-১৯ এর বৈশ্বিক মহামারি
অবনী লেখারা

**অবনী লেখারা** (জন্ম ৮ই নভেম্বর ২০০১) একজন ভারতীয় প্যারালিম্পিয়ান এবং রাইফেল শ্যুটার । তিনি টোকিও ২০২০ প্যারালিম্পিক্সে ১০ মিটার এয়ার রাইফেলে স্বর্ণপদক এবং ৫০ মিটার এয়ার রাইফেলে ব্রোঞ্জপদক জিতেছিলেন। তিনিত ভারতের প্রথম মহিলা প্যারালিম্পিয়ান যিনি একটি প্যারালিম্পিকে দুটি পদক জিতেছেন। লেখারা বর্তমানে মহিলাদের ১০ মিটার এয়ার রাইফেল স্ট্যান্ডিং এসএইচ ১ (ওয়ার্ল্ড শুটিং প্যারা স্পোর্টসের র‍্যাঙ্কিং)-এ বিশ্ব নং ৫  এবং ২০১৮ এশিয়ান প্যারা গেমসে অংশ নিয়েছেন ।  প্যারা চ্যাম্পিয়নস প্রোগ্রামের মাধ্যমে গোস্পোর্টস ফাউন্ডেশন তাকে সহায়তা করেছে। 

২০১২ সালে ১১ বছর বয়সে একটি গাড়ি দুর্ঘটনা তাকে সম্পূর্ণ প্যারাপ্লেজিয়া আক্রান্ত করে দেয়। তখন তার পরিবার তাকে খেলাধুলায় যোগ দিতে উৎসাহিত করেছিলেন; প্রথমে তিনি তীরন্দাজিতে প্রশিক্ষণ শুরু করেন কিন্তু পরবর্তীকালে শুটিংয়ে তিনি তার আসল আবেগ খুঁজে পেয়েছিলেন। তিনি বর্তমানে ভারতের রাজস্থানে আইন বিষয়ে পড়াশোনা করছেন। 

অবনী লেখারা ভারতের প্রথম মহিলা যিনি টোকিও প্যারালিম্পিকে, প্রথম ভারতীয় মহিলা রূপে প্যারালিম্পিক স্বর্ণপদক জিতেছেন।  । চূড়ান্ত ইভেন্টে ২৪৯.৬ পয়েন্ট স্কোর নিয়ে, এই তরুণ শ্যুটার একটি প্যারালিম্পিক রেকর্ড স্থাপন করেন। 

## আরও দেখুন

* ভারতীয় প্যারালিম্পিক কমিটি
* প্যারালিম্পিকে ভারত
* ২০২০ গ্রীষ্মকালীন প্যারালিম্পিকে ভারত

## তথ্যসূত্র

বিষয়শ্রেণী:রাজস্থানের ব্যক্তি
বিষয়শ্রেণী:ভারতীয় নারী ক্রীড়াবিদ
বিষয়শ্রেণী:ভারতীয় নারী ক্রীড়া শুটার
বিষয়শ্রেণী:জীবিত ব্যক্তি
বিষয়শ্রেণী:২০০১-এ জন্ম
বিষয়শ্রেণী:রাজীব গান্ধী খেলরত্ন প্রাপক
বিষয়শ্রেণী:ক্রীড়ায় পদ্মশ্রী প্রাপক
বিষয়শ্রেণী:ভারতে শুটিং ক্রীড়া
বিষয়শ্রেণী:রাজস্থান বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর ভারতীয় নারী ক্রীড়াবিদ
মিনড্রুসা ল্যাচিনাস

**ব্রাউন গর্গন** (বৈজ্ঞানিক নাম: *Meandrusa lachinus (Fruhstorfer)*) এক বড় আকারের কালচে বাদামী বর্ণের প্রজাপতি। এরা ‘প্যাপিলিওনিডি’ পরিবারের এবং 'প্যাপিলিওনিনি' উপগোত্রর সদস্য। এই সোয়ালোটেল প্রজাপতি প্রজাতিদের দক্ষিণ এশিয়া এবং দক্ষিণ-পূর্ব এশিয়ার বিভিন্ন অঞ্চলে দেখা যায়।

## আকার
প্রসারিত অবস্থায় ব্রাউন গর্গন এর ডানার আকার ১০৫-১১৫ মিলিমিটার দৈর্ঘের হয়।

## উপপ্রজাতি
ভারতে প্রাপ্ত ব্রাউন গর্গন এর উপপ্রজাতি হল- 

* *Meandrusa lachinus lachinus* (Fruhstorfer, 1902) – Himalayan Brown Gorgon
## বিস্তার
এই প্রজাতি ভারত এর উত্তরাখণ্ড থেকে অরুণাচল প্রদেশ, নেপাল, ভুটান এবং মায়ানমার এর বিভিন্ন অঞ্চলে দেখা যায়।

## তথ্যসূত্র

বিষয়শ্রেণী:ভারতের প্রজাপতি
বিষয়শ্রেণী:অরুণাচল প্রদেশে প্রাপ্ত প্যাপিলিওনিডি গোত্রের প্রজাপতি‎
কানাল+

থাম্ব|এর লোগো
ক্যানাল+ (ক্যানাল প্লাস, ফরাসি উচ্চারণ: [ক্যানাল প্লাস], যার অর্থ 'চ্যানেল প্লাস'; কখনও কখনও সংক্ষিপ্তভাবে সি+ বা ক্যানাল) হল একটি ফরাসি প্রিমিয়াম টেলিভিশন চ্যানেল যা ১৯৮৪ সালে চালু হয়েছিল। এটি ১০০% ক্যানাল+ গ্রুপের মালিকানাধীন, যা পরিবর্তে ভিভেন্ডির মালিকানাধীন। চ্যানেলটি বিভিন্ন ধরনের প্রোগ্রামিং সম্প্রচার করে, বেশিরভাগই এনক্রিপ্ট করা। এনক্রিপ্ট না করা প্রোগ্রামিং ক্যানাল+ এবং ক্যানাল+ ক্লিয়ার (ক্লিয়ার) -এ স্যাটেলাইট -এ বিনামূল্যে দেখা যায়। ফ্রি-টু-এয়ার স্লটে সম্প্রচার করা ছাড়া চ্যানেল বিজ্ঞাপন প্রচার করে না। প্রায় সকল বিদেশী চলচ্চিত্র এবং সিরিজ তাদের মূল ভাষায় ফরাসি সাবটাইটেল সহ একটি সেকেন্ডারি অডিও চ্যানেলে সম্প্রচার করা হয় এবং ফরাসি বা ফরাসি ভাষায় ডাব করা হয়। বধির এবং শ্রবণশক্তির জন্য গোষ্ঠীর চ্যানেলের সমস্ত প্রোগ্রামগুলি ফরাসি ভাষায় সাবটাইটেল করা হয়েছে এবং দৃষ্টি প্রতিবন্ধীদের কিছু প্রোগ্রামের জন্য অডিও বর্ণনাও রয়েছে।

ক্যানাল+ হল হাইব্রিড ব্রডকাস্ট ব্রডব্যান্ড টিভি (এইচবিবিটিভি) উদ্যোগের সমর্থক, যা একক ইউজার ইন্টারফেস সহ ব্রডকাস্ট টিভি এবং ব্রডব্যান্ড মাল্টিমিডিয়া অ্যাপ্লিকেশন গ্রহণের জন্য হাইব্রিড সেট-টপ বক্সের জন্য একটি উন্মুক্ত ইউরোপীয় মান প্রচার ও প্রতিষ্ঠা করে। ২০১৭ সালের নভেম্বর থেকে, ক্যানেল+ আন্তর্জাতিক ফিড, ক্যানাল+ ইন্টারন্যাশনালের মাধ্যমে আন্তর্জাতিকভাবে তাদের ক্যাটালগ প্রসারিত করতে শুরু করে।

## তথ্যসূত্র

বিষয়শ্রেণী:ফ্রান্সের টেলিভিশন স্টেশন
বিষয়শ্রেণী:ফরাসি ভাষার টেলিভিশন স্টেশন
বিষয়শ্রেণী:পে টেলিভিশন
লিব্যার কুয়াদরাতোরুম

***লিব্যার কুয়াদরাতোরুম*** হল ল্যাটিন ভাষায় লিওনার্দো ফিবোনাচ্চির লেখা বীজগণিতের উপর একটি বই যার অর্থ *The Book of Squares* বা *বর্গ সংখ্যার পুস্তক*। ১২২৫ খ্রীস্টাব্দের এই বইটি পবিত্র রোমান সম্রাট, দ্বিতীয় ফ্রেডরিখকে উৎসর্গ করা হয়েছিল।



*লিব্যার কুয়াদরাতোরুম* গ্রন্থটি ১৫শ শতকের একটি একক পাণ্ডুলিপির মাধ্যমে হাতে এসেছে; এই পাণ্ডুলিপিটি ইটালির বিবলিওতেকা অ্যামব্রোজিয়ানা গ্রন্থাগারে *E 75 Sup.* নামে নথিবদ্ধ যার ফোলিও কোড হল ff. 19r-39v। ইটালীয় ইতিহাসবিদ ও গণিতবিদ পিওম্বিনোর রাজপুত্র বালদাস্সারে বুঙকুমপাঙয়ি লুদোভিসি কর্তৃক ফিবোনাচ্চির এই সৃষ্টিকর্ম ১৯শ শতাব্দীতে প্রথমবারের মত মুদ্রিত সংস্করণ আকারে প্রকাশিত হয়।

বইটিতে ফিবোনাচ্চির অভেদ তথা ব্রহ্মগুপ্ত-ফিবোনাচ্চি অভেদের উল্লেখ পাওয়া যায়। এই অভেদটি দুটি বর্গের সমষ্টি এরূপ দুটি সংখ্যার গুণফলকে ভিন্ন দুটি উপায়ে দুটি বর্গের সমষ্টিরূপে প্রকাশ করে। যেকোন দুটি বর্গের সমষ্টি হিসেবে যেসব সংখ্যা পাওয়া যাবে তার সবগুলোই যে গুণের অধীনে বদ্ধ হবে তা এই অভেদের দ্বারা প্রতিষ্ঠা করা যায়। পরবর্তী গণিতবিদ ফের্মা ও অয়লারের কাজের পূর্বানুমান পাওয়া যায় এই বইয়ে। এই বইয়ে সংখ্যাতত্ত্বের বিভিন্ন বিষয়বস্তুর পরীক্ষা করা হয়েছে। এদের একটি হচ্ছে বিজোড় পূর্ণসংখ্যার অনুক্রমের ভিত্তিতে পিথাগোরাসীয় ত্রয়ী বের করার আরোহ বিধি যেটি একটি কংগ্রুয়াম সমস্যা। তিনটি বর্গসংখ্যা নিয়ে গঠিত কোন সমান্তর প্রগমনের অন্তর্ভুক্ত দুটি ধারাবাহিক বর্গসংখ্যার অন্তরফলকে কংগ্রুয়াম বলা হয়। কোন সমান্তর ধারায় বর্গসংখ্যা এবং ঐ বর্গসংখ্যার কংগ্রুয়ামসমূহ বের করার সমস্যাটিই কংগ্রুয়াম সমস্যা।

## তথ্যসূত্র

## গ্রন্থপঞ্জি
* B. Boncompagni Ludovisi, *Opuscoli di Leonardo Pisano secondo un codice della Biblioteca Ambrosiana di Milano contrassegnato E.75. Parte Superiore*, in Id., *Scritti di Leonardo Pisano matematico del secolo decimoterzo*, vol. II, Roma 1862, pp.&nbsp;253–283
* P. Ver Eecke, *Léonard de Pise. Le livre des nombres carrés.* Traduit pour la première fois du Latin Médiéval en Français, Paris, Blanchard-Desclée - Bruges 1952.
* G. Arrighi, *La fortuna di Leonardo Pisano alla corte di Federico II*, in *Dante e la cultura sveva. Atti del Convegno di Studi, Melfi, 2-5 novembre 1969*, Firenze 1970, pp.&nbsp;17–31.
* E. Picutti, *Il Libro dei quadrati di Leonardo Pisano e i problemi di analisi indeterminata nel Codice Palatino 557 della Biblioteca Nazionale di Firenze*, in «Physis. Rivista Internazionale di Storia della Scienza» XXI, 1979, pp.&nbsp;195–339.
* L.E. Sigler, *Leonardo Pisano Fibonacci, the book of squares.* An annotated translation into modern English, Boston 1987.
* M. Moyon, *Algèbre & Practica geometriæ en Occident médiéval latin: Abū Bakr, Fibonacci et Jean de Murs*, in *Pluralité de l’algèbre à la Renaissance*, a cura di S. Rommevaux, M. Spiesser, M.R. Massa Esteve, Paris 2012, pp.&nbsp;33–65.

## বহিঃসংযোগ
*Fibonacci and Square Numbers at http://www.maa.org/press/periodicals/convergence/fibonacci-and-square-numbers-introduction

বিষয়শ্রেণী:গণিতের বই
বিষয়শ্রেণী:লাতিন বই
বিষয়শ্রেণী:১৩শ শতাব্দীর লাতিন ভাষার বই
বিষয়শ্রেণী:সংখ্যাতত্ত্বে বর্গসংখ্যা
ফিকে রাংচিতি

***ফিকে রাংচিতি*** (বৈজ্ঞানিক নাম: *Arhopala fulla(Hewitson)*) এক প্রজাতির ছোট আকারের প্রজাপতি। এরা ‘লাইসিনিডি’ গোত্রের এবং 'থেকলিনি' উপগোত্রের সদস্য।

## আকার
ফিকে রাংচিতি এর প্রসারিত অবস্থায় ডানার আকার ৩৬-৩৮ মিলিমিটার দৈর্ঘ্যের হয়।
## উপপ্রজাতি
ফিকে রাংচিতি এর উপপ্রজাতিগুলো হলো:

**Arhopala fulla fulla* 
**Arhopala fulla babsi* Joicey & Talbot, 1917 
**Arhopala fulla canulia* (Hewitson, 1869) 
**Arhopala fulla prasia* Fruhstorfer, 1914 
**Arhopala fulla ignara* Riley & Godfrey, 1921 
**Arhopala fulla andamanica* (Wood-Mason & de Nicéville, 1881) 
**Arhopala fulla intaca* Corbet, 1941 
**Arhopala fulla santa* (Evans, 1957)

### ভারতে প্রাপ্ত ফিকে রাংচিতি এর উপপ্রজাতি
ভারতে সাধারণত ফিকে রাংচিতি এর যে উপপ্রজাতি দেখা যায় তা হল:

* *Arhopala fulla ignara* Riley & Godfrey, 1921 – Thai Spotless Oakblue
* *Arhopala fulla andamanica* (Wood-Mason & de Nicéville, 1881) – Andaman Spotless Oakblue

বন্যপ্রাণ সংরক্ষণ আইন অনুসারে *Arhopala fulla ignara* এই উপপ্রজাতি তফ্‌সিল ২ এর তালিকার অন্তর্ভুক্ত।

## বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

### পুরুষ

**ডানার উপরিতল**  উজ্জ্বল এবং চকচকে নীলাভ বেগুনি এবং ডানার বাইরের দিকে অধিকতর বেগুনি। সামনের ডানার শীর্ষভাগ অ্যাপেক্স সূঁচালো অথবা তীক্ষ্ণ। উভয় ডানার কোস্টাল এবং টার্মিনাল মার্জিন (সীমারেখা) সরু এবং কালচে বাদামী। পিছনের ডানা গোলাকৃতি এবং লেজ বিহীন।

**ডানার নিম্নতল** ফ্যাকাশে কমলা-হলুদ এবং বাদামীর মিশ্রন। উভয় ডানার দাগ-ছোপ প্রায় নেই; শুধুমাত্র উভয় ডানাতে সরু অস্পষ্ট কালচে বাদামী পোস্ট-ডিসকাল এবং সাব-টার্মিনাল বন্ধনী এবং পিছনের ডানায় কয়েকটি খুব অস্পষ্ট বেসাল ছোপ এর উপস্থিতি লক্ষ্য করা যায়। পিছনের ডানায় লোব এবং টর্নাস অংশের সবজে আঁশ অনুপস্থিত।

### স্ত্রী
ডানার উপরিতলের বর্ন-গাঢ় নীল এবং পুরুষ নমুনা অপেক্ষা ইষদ ফ্যাকাশে, কোস্টাল, এপিকাল এবং টার্মিনাল অংশ চওড়া ভাবে কালো অথবা কালচে খয়েরী বর্নের। ডানার নিম্নতল পুরুষ প্রকারের অনুরূপ।
## আচরণ
দুর্লভ দর্শন এই প্রজাতিকে জঙ্গলের ছায়াচ্ছন্ন পরিবেশে দেখতে পাওয়া যায়। হিমালয় পর্বতের উষ্ণ উপত্যকা অঞ্চলে ৩০০মিটার উচ্চতা পর্যন্ত এদের বিচরন লক্ষ্য করা যায়। এপ্রিল থেকে জুন মাস পর্যন্ত এদের দর্শন মেলে।

## তথ্যসূত্র

## বহিঃসংযোগ

বিষয়শ্রেণী:ভারতের প্রজাপতি
বিষয়শ্রেণী:আসামে প্রাপ্ত লাইসিনিডি গোত্রের প্রজাপতি
বিষয়শ্রেণী:১৮৬২-এ বর্ণিত প্রজাপতি
বিষয়শ্রেণী:এশিয়ার প্রজাপতি
ওয়েসলি দেকাস

**ওয়েসলি রোবের্তো দেকাস** (; জন্ম: ১১ আগস্ট ১৯৯৯; **ওয়েসলি দেকাস** নামে সুপরিচিত) হলেন একজন হন্ডুরীয় পেশাদার ফুটবল খেলোয়াড়। তিনি বর্তমানে হন্ডুরাসের পেশাদার ফুটবল লিগের শীর্ষ স্তর হন্ডুরীয় জাতীয় ফুটবল লিগের ক্লাব মোতাগুয়া এবং হন্ডুরাস অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।

২০১৫ সালে, দেকাস হন্ডুরাস অনূর্ধ্ব-১৭ দলের হয়ে হন্ডুরাসের বয়সভিত্তিক পর্যায়ে অভিষেক করেছিলেন।

## প্রারম্ভিক জীবন
ওয়েসলি রোবের্তো দেকাস ১৯৯৯ সালের ১১ই আগস্ট তারিখে হন্ডুরাসের কোর্তেসে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
দেকাস জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত হন্ডুরাস অনূর্ধ্ব-২৩ দলে স্থান পেয়েছেন।

## তথ্যসূত্র

## বহিঃসংযোগ
* 
* 
* 
* 
* 
* 

বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:হন্ডুরীয় ফুটবলার
বিষয়শ্রেণী:ক্লাব দেস্পোর্তিভো নাসিওনালের খেলোয়াড়
বিষয়শ্রেণী:প্রিমেইরা লিগার খেলোয়াড়
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:পর্তুগালে প্রবাসী পুরুষ ফুটবলার
বিষয়শ্রেণী:মার্কিন যুক্তরাষ্ট্রে প্রবাসী ফুটবলার
বিষয়শ্রেণী:আসেনসো এমএক্সের খেলোয়াড়
বিষয়শ্রেণী:হন্ডুরাসের অনূর্ধ্ব-২০ আন্তর্জাতিক ফুটবলার
বিষয়শ্রেণী:হন্ডুরাসের পুরুষ আন্তর্জাতিক ফুটবলার
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:২০২৩ কনকাকাফ গোল্ড কাপের খেলোয়াড়
কিসলেভ

**কিসলেভ** বা **চিসলেভ** (হিব্রু: כִּסְלֵו), সাধারণ বর্ষের তৃতীয় মাস এবং ধর্মপঞ্জির নবম মাস। ব্যাবিলনীয় বর্ষপঞ্জিতে এর নাম ছিলো "আরা কিসলিমু"।

সাধারণ (*কেসিদ্রান*) বছরে কিসলেভে দিবসের সংখ্যা ত্রিশ দিন, কিন্তু রোস হাসানাহ স্থগিত আইনের কারণে কিছু বছরে এই মাসে একটি দিন কমিয়ে "ছোট" (*চাজার*) মাস করা হয়। কিসলেভ মাসটি গ্রেগরীয় বর্ষপঞ্জিতে নভেম্বর-ডিসেম্বরে পড়ে এবং এই মাসটিকে স্বপ্নের মাস বলা হয়।
এই মাসের নামটি এসেছে আক্কাদীয় *কিসলিমু* থেকে।

ইহুদি রাব্বাইনীয় সাহিত্যে কিসলেভ মাসকে বেনিয়ামিনের গোত্রের সাথে সম্পৃক্ত করা হয়।

## পবিত্র দিন ও উদযাপিত দিবস সমূহ
**২৫ কিসলেভ – ২ [[তেভেত]] ** – হানুক্কাহ – যদি কিসলেভ ২৯ তারিখে শেষ হয় সেক্ষেত্রে ৩ তেভেতে শেষ হবে।

## ইতিহাস ও ধর্মে
***[[১ কিসলেভ]]** (১৯৭৭) – রাব্বাই মিনাখিম মেন্ডেল শিনিয়ার্সন হার্ট এ্যাটাক থেকে সেরে উঠেন।
***৬ কিসলেভ** (১৯৭৩) – ডেভিড বেন-গুরিয়নের মৃত্যু।
***৮ কিসলেভ** (১৯৭৮) – গোল্ডা মেইরের মৃত্যু।
***৯ কিসলেভ**(১৭৭৩) – মিট্টলের রেব্বের জন্ম।
***৯ কিসলেভ**(১৮৮৭) – মিট্টলের রেব্বের মৃত্যু।
***[[১০ কিসলেভ]]** (১৮২৬) – মিট্টলের রেব্বের কারাগার থেকে মুক্তি।
***১৪ কিসলেভ** ( খ্রিস্টপূর্ব) – যাকোবের সন্তান রুবীর মৃত্যু।
***১৪ কিসলেভ** (আনু. ১৫৬৮ খ্রিস্টপূর্ব) – যাকোবের সন্তান রুবীর জন্ম।
***১৪ কিসলেভ** (১৯২৯) - রাব্বাই মিনাখিম মেন্ডেল শিনিয়ার্সন, ইয়োসেফ ইশহাক শিনিয়ার্সনের কন্যা চায়া মুশকা শিনিয়ার্সনের সাথে বিবাহ বন্ধনে আবদ্ধ হন।
***১৫ কিসলেভ** (১৬৭ খ্রিস্টপূর্ব) – ইহুদিদের পবিত্র মন্দিরে গ্রিকরা দেব-দেবীদের মূর্তি স্থাপন করে।
* **১৭ কিসলেভ** (১৯৪৭) – জাতিসংঘ সাধারণ পরিষদ কর্তৃত্বপ্রাপ্ত শক্তির অধীন ফিলিস্তিনকে বিভক্ত করার পরিকল্পনা অনুমোদন দেয় যার ফলে ইসরায়েল রাষ্ট্রের সৃষ্টি হয়।
* **[[১৯ কিসলেভ]]** (১৭৭২) - বা'আল শেম তোভের উত্তরাধিকারী মেজরিথের মাগিদের মৃত্যু।
* **[[১৯ কিসলেভ]]** (১৭৯৮) – লিয়াডির রাব্বাই শিনিউর জালমানের কারাগার থেকে মুক্তি যা ইউড তেস কিসলেভ হিসেবে উদযাপিত হয়।
***২০ কিসলেভ** (আনু. ৪৫৭ খ্রিস্টপূর্ব) – এজ্রা জেরুজালেমে তিনদিনব্যাপী নিয়ে সম্মেলনের আয়োজন করেন যেখানে তিনি ইহুদিদের তোরাহ মেনে চলতে বলেন এবং ভিন্নধর্মী বৈবাহিক সম্পর্কগুলো শেষ করে দিতে বলেন।
* **২১ কিসলেভ** (আনু. ১২৮ খ্রিস্টপূর্ব) – গেরিজিম পর্বতে অবস্থিত শমরীয় মন্দির প্রথম ইয়োহানান হুরকানুস দ্বারা ধ্বংসপ্রাপ্ত হয়।
* **২১ কিসলেভ** (১৬৪ খ্রিস্টপূর্ব) –  হানুক্কাহ দিবস।
***২৫ কিসলেভ** (১৬৭ খ্রিস্টপূর্ব) গ্রিকরা ইহুদিদের পবিত্র মন্দির নিজেদের দেব-দেবীদের জন্য উৎসর্গ করে।
***২৭ কিসলেভ** (আনু. ২১০৫ খ্রিস্টপূর্ব) – আদিপুস্তক ৬-৮ অনুসারে এই দিনে মহাপ্লাবনের জল কমে আসতে শুরু করে।

## অন্যান্য ব্যবহার
* জেনোগিয়ার্সের গল্পে কিসলেভ একটি দেশের নাম যা এই মাসের নাম থেকে গৃহীত হয়েছে।
* ওয়্যারহ্যামার জগতে, **[[কিসলেভ (ওয়্যারহ্যামার)|কিসলেভ]]** একটি দেশ ও শহরের নাম। কিসলেভকে ১৬তম শতাব্দীর পোল্যান্ড-লিথুয়ানিয়া এবং রাশিয়ার স্টারডমের আদলে তৈরি করা হয়েছে। 
* ড্রাগনল্যান্স জগতে, **কিসলেভ** (বা চিসলেভ) দৈব্য প্রবৃত্তির শক্তিকে বুঝানো হয়েছে।

## তথ্যসূত্র

## বহিঃসংযোগ
* ইহুদি ইতিহাসের এই মাসটি
* কিসলেভ মাস সংক্রান্ত তথ্যাদি

৯